Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 517/11/7710	Stará Ľubovňa, 29.2.2012
EEČ : 2-59-3-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Stará Ľubovňa
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
ako otec syna XXXXX nar. XXXXX, ktorý je vo výchove a opatere u matky XXXXX, bytom XXXXX č. XXXXX okr. XXXXX, v období od 01.03.2009 až doposiaľ v mieste bydliska a na iných miestach nepravidelne prispieval na jeho výživu,  tejto povinnosti sa úmyselne vyhýbal, pričom táto povinnosť mu vyplýva zo Zákona o rodine a naviac k tejto bol zaviazný rozsudkom Okresného súdu XXXXX č. k. XXXXX z 05.11.2001, ktorý nadobudol právoplatnosť 17.12.2001, prispievať sumou 26, 55 € (800,- Sk) mesačne vždy do 15. dňa toho ktorého mesiaca vopred, čím za uvedené obdobie dlhuje XXXXX sumu 584,30 €. 
Právna veta:
lebo zanikla trestnosť činu
Odôvodnenie:
	Uznesením vyšetrovateľa Odboru kriminálnej polície XXXXX z 21.11.2011 sp. zn. ORP-XXXXX/KP-SL-2011 bolo začaté trestné stíhanie a dňa 20.01.2012 vznesené obvinenie XXXXX pre prečin zanedbania povinnej výživy podľa § 207 ods. 1, 3 písm. b/ Tr. zák.

	Prečin obvinený spáchal tak, že ako otec syna XXXXX nar. XXXXX, ktorý je vo výchove a opatere u matky XXXXX, bytom XXXXX okr. XXXXX, v období od 01.03.2009 až doposiaľ v mieste bydliska a na iných miestach ničím neprispieval na jeho výživu,  tejto povinnosti sa úmyselne vyhýbal, pričom táto povinnosť mu vyplýva zo Zákona o rodine a naviac k tejto bol zaviazný rozsudkom Okresného súdu XXXXX č. k. XXXXX z 05.11.2001, ktorý nadobudol právoplatnosť 17.12.2001, prispievať sumou 26, 55 € (800,- Sk) mesačne vždy do 15. dňa toho ktorého mesiaca vopred, čím za uvedené obdobie dlhuje XXXXX sumu 584,30 €. 

	Po ukončení vyšetrovania poverený príslušník PZ predložil vyšetrovací spis spolu s návrhom na zastavenie trestného stíhania v zmysle § 215 odsek 1 písmeno h/ Trrestného poriadku s poukazom na ustanovenie § 86 písm.a/ Trestného zákona. Po preskúmaní vyšetrovacieho spisu som zistila, že predmetný návrh je dôvodný.

	Obvinený dĺžné výživné zaplatil, ako to vyplýva  z  fotokópie poštove poukážky na čl. 44 vyšetrovacieho spisu, z ktorej vyplýva, že dňa 21.02.2012 zaslal XXXXX sumu 633,- €. Z výpovedce samotnej XXXXX na čl. 11-30 vyplýva , že obvinený jej uhradil výživné v plnej výške a nedlhuje jej na výživnom žiadnu sumu. Dodala, že syn núdzou netrpel, avšak peniaze  potrebuje na jeho výchovu a výživu a preto žiada, aby v budúcnosti riadne platil výživné.

	Vzhľadom k tomu, že obvinený XXXXX splnil podmienky stanovené v ustanovení § 86 písm. a/  Tr. zákona o účinnej ľútosti a svoju povinnosť vyživovať iného splnil skôr, než sa súd odobral na záverečnú poradu, pričom trestnýá čin nemal trvalo nepriaznivé následky, v zmysle § 215 ods. 1 písm. h/ Tr. por. zanikla trestnosť činu, preto bolo potrebné rozhodnúť tak, ako je uvedené vo výrokovej časti tohto uznesenia, teda trestné stíhanie zastaviť.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka